Jean-Paul Belmondo

Jean-Paul Charles Belmondo (* 9. apríl 1933, Neuilly-sur-Seine, Francúzsko† 6. september 2021, Paríž, Francúzsko) bol francúzsky herec, kaskadér, boxer a producent.

Jeden z predstaviteľov novej francúzskej filmovej vlny a taktiež jeden z najznámejších filmových symbolov Francúzska druhej polovice 20. storočia. Na svojom konte má cez 80 filmových titulov, pričom od 60. rokov hral prevažne hlavné úlohy. Bol známy tým, že kaskadérske kúsky vo svojich filmoch robil sám. V našich končinách bol známy filmami ako Zviera, Veselá Veľká noc, Profesionál či Super finta, kde mu prepožičal hlas český herec Jiří Krampol.

 Životopis 
Pochádzal z umeleckej rodiny, jeho otec Paul Belmondo bol francúzsky sochár, matka Madeleine Reinaud-Richard (sicílskeho pôvodu) bola maliarka a tanečnica. Brat Alain je filmový režisér a producent, sestra Muriel je herečka a baletka.

Mladý Belmondo sa o školu veľmi nezaujímal, bol nedisciplinovaný a bavil ho najmä futbal a box. Vo veku 16 rokov sa rozhodol, že sa stane hercom. Od roku 1951 sa zúčastňoval kurzov na Národnej akadémii dramatických umení (Conservatoire national supérieur d'art dramatique), ako regulárneho študenta ho však prijali až v roku 1952. V roku 1953 si zobral za manželku Elodie Constantinovú, s ktorou mal tri deti: dcéry Patriciu (* 1958, zomrela pri požiari v roku 1994) a Florence (* 1960) a syna Paula (* 1963).

Filmová kariéra Jeana-Paula Belmonda sa začala v krátkom filme Molière (1956), no jeho prvou veľkou filmovou úlohou bola postava anti-hrdinu Michela Poiccarda vo filme Na konci s dychom režiséra Jeana-Luca Godarda z roku 1960. Neskôr účinkoval vo filozofickom filme Jeana-Pierra Melvilla Kňaz Léon Morin (1961) a ďalších dvoch Godardových filmoch (Žena je žena (1961) a Bláznivý Petríček (1965)). Postupne sa začal presadzovať v komerčnejších projektoch, najmä v akčných filmoch alebo komédiách, ako Cartouche (1962), Muž z Ria (1964) či Muž z Hongkongu (1965) režiséra Philippa de Brocu. Až do polovice osemdesiatych rokov hrával Belmondo najmä akčných, často cynických hrdinov. Neskôr sa sústreďoval na divadlo a po mŕtvici v roku 2001 sa na chvíľu stiahol z verejného života.

Začiatkom 21. storočia sa Belmondo zúčastnil slovenského filmového festivalu Art Film Fest v Trenčianskych Tepliciach, kde ho zvečnili na Moste slávy. V apríli 2007 ho vyznamenali najvyšším francúzskym štátnym vyznamenaním Radom čestnej légie a neskôr v Cannes Zlatou palmou za celoživotné dielo (2011). V roku 2008 natočil svoj posledný celovečerný filmdrámu Muž a jeho pes.

So svojou poslednou manželkou Natty mal dcéru Stellu (* 2003), ktorá sa stala modelkou. Rád udržiaval vzťahy s hercami: Alain Delon, Michel Beaune, Pierre Vernier, Charles Gérard alebo Robert Hossein. Zo svojim synom Paulom natočil koncom roka 2015 dokument Belmondo podľa Belmonda, ktorý popisuje Belmondov celoživotný príbeh.

Zomrel vo svojich osemdesiatich ôsmich rokoch vo svojom dome pri Quai d’Orsay v dôsledku dlhodobo zlého zdravotného stavu. Na jeho pohreb prišlo veľa významných osobnosti (Jean Dujardin, Michel Hazanavicius, Bérénice Bejo, Guillaume Canet, Marion Cotillard, Vladimir Cosma, Michel Drucker, Gilles Lellouche). Zúčastnil sa aj francúzsky prezident Emmanuel Macron, ktorý čítal smútočný prejav. Jeho telo bolo spopolnené v krematóriu cintorína Père-Lachaise.

Neďaleko mosta Bir-Hakeim bola 12. apríla 2023 slávnostne otvorená Promenade Jean-Paul-Belmondo a jeho meno nesie aj ulica v Chantepie.

 Fakty a zaujímavosti 
 Bol vlastníkom vlastnej produkčnej spoločnosti Cerito Films, ktorú vytvoril spolu s René Chateau v roku 1971.
 Jeho syn Paul Belmondo je automobilový pretekár.
 Na svojich filmoch často spolupracoval s kaskadérmi Claude Carlizom, Rémy Juliennom a Gil Delamarom.

 Ocenenia 
 V roku 1963 bol nominovaný na cenu BAFTA za najlepší herecký výkon vo filme Kňaz Léon Morin.
 V roku 1967 bol nominovaný na cenu BAFTA za najlepší herecký výkon vo filme Bláznivý Petríček.
 V roku 1989 získal cenu César za najlepší herecký výkon vo filme Cesta rozmaznaného dieťaťa.
 V roku 2009 získal za celoživotné dielo cenu Los Angeles Film Critics Association Awards.
 V roku 2011 získal za celoživotné dielo Zlatú palmu.
 V roku 2016 získal cenu Zlatý lev za celoživotní dielo.

 Filmografia 
  Rok
  Názov
  Postava
  Režisér

   1958
  Priatelia na nedeľu (Les Copains du dimanche)
  Trebois
  Henri Aisner

   1958
  Buď pekná a mlč (Sois belle et tais-toi)
  Pierrot
  Marc Allégret

   1959
  Charlotta a jej Jules (Charlotte et son Jules)krátkometrážny 
  Jules
  Jean-Luc Godard

   1959
  Na dva zámky (À double tour) 
  Laszlo Kovacs
  Claude Chabrol

   1959
  Anjel na zemi (Mademoiselle Ange)
  Michel Barrot
  Géza von Radványi

   1960
   Na konci s dychom (À bout de souffle)
  Michel Poiccard
  Jean-Luc Godard

   1960
  Veľký risk (Classe tous risques)
  Eric Stark
  Claude Sautet

   1960
  (Moderato cantabile)
  Chauvin
  Peter Brook

   1960
  Horalka (La ciociara / La Paysanne aux pieds nus)
  Michel de Libero
  Vittorio De Sica

   1960
  Francúzka a láska (La Française et l'Amour)poviedkový
  Gilles
  Henri Verneuil

   1960
  Vrchárka (La Ciociara)
  Michele de Libero
  Vittorio De Sica

   1961
  Statok (Le Mauvais Chemin)
  Amerigo
  Mauro Bolognini

   1961
  Kňaz Léon Morin (Léon Morin, prêtre)
  Léon Morin
  Jean-Pierre Melville

   1961
  Žena je žena (Une femme est une femme)
  Alfred Lubitsch
  Jean-Luc Godard

   1961
  Muž menom La Rocca (Un nommé La Rocca)
  Roberto La Rocca
  Jean Becker

   1962
  Udavač (Le Doulos)
  Silien
  Jean-Pierre Melville

   1962
  Cartouche
  Louis-Dominique Bourguignon
  Philippe de Broca

   1962
  Opica v zime (Un singe en hiver)
  Gabriel Fouquet
  Henri Verneuil

   1963
  (Mare matto)
  Il Livornese
  Renato Castellani

   1963
  Banánová šupka (Peau de banane)
  Michel Thibault
  Marcel Ophüls

   1963
  (Dragées au poivre)
  Raymond
  Jacques Baratier

   1963
  Najstarší Fercheaux (L'Aîné des Ferchaux)
  Michel Maudet
  Jean-Pierre Melville

   1963
  Najkratší deň (Il giorno più corto)
  sicílsky dedič
  Sergio Corbucci

   1964
  Muž z Ria (L'Homme de Rio)
  Adrien Dufourquet
  Philippe de Broca

   1964
  100 000 dolárov na slnku (Cent mille dollars au soleil)
  Rocco
  Henri Verneuil

   1964
  Záhadný kontraband (Échappement libre)
  David Ladislas
  Jean Becker

   1964
  Víkend na Zuydcoote (Week-end à Zuydcoote)
  Julien Maillat
  Henri Verneuil

   1964
  Hon na muža (La Chasse à l'homme)
  Fernand
  Édouard Molinaro

   1965
  (Par un beau matin d'été)
  Francis
  Jacques Deray

   1965
  Bláznivý Petríček (Pierrot le fou)
  Pierrot (Ferdinand Griffon)
  Jean-Luc Godard

   1965
  Muž z Hongkongu (Les Tribulations d'un Chinois en Chine)
  Arthur Lempereur
  Philippe de Broca

   1966
  Sympatický darebák (Tendre Voyou)
  Antoine Maréchal
  Jean Becker

   1966
  Horí v Paríži? (Paris brûle-t-il?)
  PierrelotYvon Morandat
  René Clément

   1967
  Casino Royale
  francúzsky legionár
  Ken Hughes

   1967
  Zlodej z Paríža (Le Voleur)
  Georges Randal
  Louis Malle

   1968
  Ho!
  François Holin
  Robert Enrico

   1968
  (Le Démoniaque)
  vlastná úloha
  René Gainville

   1969
  Veľký šéf (Le Cerveau)
  Arthur Lespinasse
  Gérard Oury

   1969
  Siréna od Mississippi (La Sirène du Mississippi)
  Louis Mahé
  François Truffaut

   1969
  Muž, ktorý se mi páči (Un homme qui me plaît)
  Henri
  Claude Lelouch

   1970
  Borsalino
  François Capella
  Jacques Deray

   1971
  Manželia z roku II (Les Mariés de l'an II)
  Nicolas Philibert
  Jean-Paul Rappeneau

   1971
  Korisť (Le Casse)
  Azad
  Henri Verneuil

   1972
  Doktor Popaul (Docteur Popaul)
  Paul Simay
  Claude Chabrol

   1972
  Smola (La Scoumoune)
  Roberto Borgo
  José Giovanni

   1973
  Následník (L'Héritier)
  Bart Cordell
  Philippe Labro

   1973
  Muž z Acapulca (Le Magnifique)
  François Merlin / Bob Saint-Clar
  Philippe de Broca

   1974
  Stavisky
  Alexandre Stavisky
  Alain Resnais

   1975
  Nenapraviteľný (L'Incorrigible)
  Victor Vauthier
  Philippe de Broca

   1975
  Strach nad mestom (Peur sur la ville)
  Jean Letellier
  Henri Verneuil

   1976
  Lovec hláv (L'Alpagueur)
  Roger Pilard
  Philippe Labro

   1976
  Telo môjho nepriateľa (Le Corps de mon ennemi)
  François Leclercq
  Henri Verneuil

   1977
  Zviera (L'Animal)
  Mike Gaucher / Bruno Ferrari
  Claude Zidi

   1979
  Policajt alebo darebák (Flic ou voyou)
  Stanislas Borowitz / Antonio Cerutti
  Georges Lautner

   1980
  Gašparko (Le Guignolo)
  Alexandre Dupré
  Georges Lautner

   1981
  Profesionál (Le Professionnel)
  Josselin Beaumont, Joss
  Georges Lautner

   1982
  Eso es / Eso všetkých es (L'As des as)
  Jo Cavalier
  Gérard Oury

   1983
  Dobrodruh / Osamelý bežec (Le Marginal)
  Philippe Jordan
  Jacques Deray

   1984
  Mrchožrúti / Zdochlinári (Les Morfalous)
  Pierre Augagneur
  Henri Verneuil

   1984
  Veselá Veľká noc (Joyeuses Pâques)
  Stéphane Margelle
  Georges Lautner

   1985
  Senzi finta (Hold-up)
  Grimm
  Alexandre Arcady

   1987
  Samotár (Le Solitaire)
  Stan Jalard
  Jacques Deray

   1988
  Cesta rozmaznaného dieťaťa (Itinéraire d'un enfant gâté)
  Sam Lion
  Claude Lelouch

   1992
  Neznámy v dome (L'Inconnu dans la maison)
  Jacques Loursat
  Georges Lautner

   1995
  Sto a jedna noc (Les Cent et Une Nuits de Simon Cinéma)
  Bébel
  Agnès Varda

   1995
  Bedári 20. storočia (Les Misérables)
  Henri Fortin / Jean Valjean
  Claude Lelouch

   1996
  Désiré
  Désiré 
  Bernard Murat

   1998
  Polovičná šanca (Une chance sur deux)
  Léo Brassac
  Patrice Leconte

   1999
  Možno (Peut-être)
  Ako
  Cédric Klapisch

   2000
  Herci (Les Acteurs)
  Jean-Paul Belmondo
  Bertrand Blier

   2000
  Amazonka (Amazone)
  Édouard
  Philippe de Broca

   2009
  Muž a jeho pes (Un homme et son chien)
  Charles
  Francis Huster

   2015
  Belmondo o Belmondovi / Belmondo podľa Belmonda (Belmondo par Belmondo)dokument
  vlastná úloha
  Régis Mardon

 Galéria 

 Referencie 

 Literatúra 


 Pozri aj 
 Belmondo podľa Belmonda

 Iné projekty 

 Externé odkazy 




 Jean-Paul Belmondo v Ciné-RessourcesFiches personnalités
 Jean-Paul Belmondo v INA 
 Jean-Paul Belmondo vo Francúzskom filme 
 Jean-Paul Belmondo v Encyclopædii Britannica
 Jean-Paul Belmondo v Encyclopaedii Beliana
 Jean-Paul Belmondo v Encyclopædia Universalis
 Jean-Paul Belmondo v Osobnosti.cz
 Jean-Paul Belmondo v TMDB 
 Jean-Paul Belmondo v AlloCiné
 Jean-Paul Belmondo v AllMovie
 Jean-Paul Belmondo v Unifrance
 Jean-Paul Belmondo v Kino-Teatr.ru
 Jean-Paul Belmondo v Académie des César

Kategória:Francúzski filmoví herci
Kategória:Francúzski televízni herci
Kategória:Francúzski divadelní herci
Kategória:Francúzski filmoví producenti
Kategória:Francúzski kaskadéri
Kategória:Držitelia Césara za najlepšieho herca v hlavnej úlohe
Kategória:Nositelia Radu čestnej légie
Kategória:Absolventi Conservatoire national supérieur d'art dramatique
Kategória:Francúzske osobnosti talianskeho pôvodu
Kategória:Pochovaní na cintoríne Montparnasse
Kategória:Osobnosti z Neuilly-sur-Seine